دپي پي پي وياند : بلاول به ډير زر پاکستان ته راستون شي
دپاکستان او هند دميډيا خبر ورکړى ؤ چې دبلاول اؤ دهغه دکورنۍ ترمينځ اختلافات پيدا شوي اؤ هم له دې امله هغه پاکستان څخه دوبۍ ته تللى دى
پاکستان پيپلز پارټۍ هاغه راپورونه رد کړي چې پکې وئيل شوي وؤ بلاول بهټو زرداري پخپله کورنۍ کې داختلافاتو له امله دنهې په ورځ ناڅاپي دپاکستان څخه دوبۍ ته تللی دى. دنهې په ورځ بلاول دپاکستان څخه دروانيدو وروستو دپيپلز پارټۍ مشرې شرميلا فاروقي خبريالانو سره خبرو کې وئيلي دي چې بلاول به دعامو انتخاباتو مهم کې برخه نۀ اخلي. شرميلا فاروقي پاکستان څخه بهر هيواد ته دبلاول تګ دامنيتي انديښنو علت وګرځولو. همدغه شان دپيپلز پارټۍ داطلاعاتو سکتر قمرزمان کائره دبلاول بهټو زرداري په اړه ميډيا کې خپارۀ کړل شوي خبرونه اؤ تبصرې منفي پروپيګنډه ګرځولې ده اؤ زياته کړې يې ده چې دبلاول اؤ دهغه په کورنۍ کې څه رقم اختلافات نشته. کله چې دقمرزمان کائره څخه وپوښتل شول چې بلاول ولې په داسې وخت کې پاکستان څخه دوبۍ ته تللى چې هيواد کې دعامو انتخاباتو تيارۍ روانې دي اؤ ايا هغه به دانتخاباتو مهم کې برخه نۀ اخلي نو هغه وويل دميډيا ځينو راپورونو کې دپيپلز پارټۍ په ضد پروپيګنډه کولى شي اؤ دغه راپورونه بې اساسه دي. هغه وويل بلاول به ډير زر پاکستان ته راشي اؤ په انتخابي مهم کې به برخه هم اخلي. قمرزمان کائره هم وويل چې دبلاول پاکستان څخه دبهر تللو وجه امنيتي انديښنې دي. له دې وړاندې دپاکستان او هند دميډيا خبر ورکړى ؤ چې دبلاول اؤ دهغه دکورنۍ ترمينځ اختلافات پيدا شوي اؤ هم له دې امله هغه پاکستان څخه دوبۍ ته تللى دى. دميډيا په يو راپور کې دسرچينو په حواله وئيل شويوؤ چې بلاول بهټو فريال تالپور ته دسندهـ څخه دټکټ په نۀ ورکړل کيدو زيات انديښمن ؤ اؤ هغه په دې اړه خپل پلار صدر اصف علي زرداري څخه دکومې غوڅې پريکړې کولو غوښتنه کړې وه. دبلاول بهټو زرداري خور بختار بهټو زرداري هم دسماجي رابطې په يو ويب سائټ دبلاول اؤ دهغه دکورنۍ ترمينځ داختلافونو دخبرونو ترديد کړى. اؤ دصدر زرداري وياند فرحت الله بابر هم خپل يو بيان کې وئيلي دي چې دبلاول دهغه دکورنۍ ترمينځ څه رقم اختلاف يا جګړه نشته اؤ ادعا يې وکړه چې بلاول به ډير زر پاکستان ته راوګرځي.